Document ID: /roh_data/filtered/fineweb-2-filterrobots_roh.jsonl.gz/8562

L'onn passà eran Kim e Xi gia s'inscuntrads trais giadas. Uss è quai il quart inscunter dals dus politichers. La China è il pli impurtant partenari diplomatic ed economic da la Corea dal Nord, il pajais ch'è uschiglio isolà internaziunalmain.
L'inscunter succedia en vista a las tractativas stagnantas tranter la Corea dal Nord ed ils Stadis Unids davart la discharmaziun atomara, scriva la SDA.
Kim Jong Un festivescha natalizi
Il potentat nordcorean festivescha oz, ils 8 da schaner, ses natalizi. I vegn supponì ch'el vegn 35. Ses onn da naschientscha n'è però betg enconuschent. Ils dis da natalizi dals anteriurs potentats da la Corea dal Nord – ses bab e tat – vegnan mintgamai festivads en il pajais. Tar il potentat giuven è quai auter.
RR novitads 06:00